2014. gada 23. aprīlī Rīkojums Nr. 170

Rīgā (prot. Nr. 24 7. §)

Par valsts īpašuma objekta Oškalna ielā 6, Jaunjelgavā, privatizācijas izbeigšanu un nodošanu Jaunjelgavas novada domes īpašumā

1. Saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 14. panta pirmās daļas 1. punktu izbeigt valsts īpašuma objekta (nekustamā īpašuma kadastra Nr.  3207 502 2503) – kantora (būves kadastra apzīmējums 32070020714031) − Oškalna ielā 6, Jaunjelgavā, Jaunjelgavas novadā,privatizāciju.

2. Saskaņā ar Publiskas personas mantas atsavināšanas likuma 43. pantu atļaut valsts akciju sabiedrībai "Privatizācijas aģentūra" nodot bez atlīdzības Jaunjelgavas novada domes īpašumā nekustamo īpašumu (nekustamā īpašuma kadastra Nr. 3207 502 2503) – kantori (būves kadastra apzīmējums 3207 002 0714 031) − Oškalna ielā 6, Jaunjelgavā, Jaunjelgavas novadā, kas ierakstīts zemesgrāmatā uz valsts vārda Zemkopības ministrijas personā.

3. Jaunjelgavas novada domei saskaņā ar Publiskas personas mantas atsavināšanas likuma 42. panta pirmo daļu šā rīkojuma 1. punktā minēto nekustamo īpašumu:

3.1. atbilstoši likuma "Par pašvaldībām" 15. panta pirmās daļas 4. un 7. punktam izmantot pašvaldības autonomās funkcijas īstenošanai – iedzīvotāju izglītības procesa nodrošināšanai, palīdzības sniegšanai ārpusskolas mācību un audzināšanas iestādēm un izglītības atbalsta iestādēm, kā arī sociālo pakalpojumu un sociālās palīdzības nodrošināšanai;

3.2. bez atlīdzības nodot valstij, ja tas vairs netiek izmantots šā rīkojuma 3.1. apakšpunktā minēto funkciju īstenošanai.

4. Šā rīkojuma 2. punktā minēto nekustamo īpašumu normatīvajos aktos noteiktajā kārtībā ierakstīt zemesgrāmatā uz Jaunjelgavas novada domes vārda, vienlaikus zemesgrāmatā izdarīt atzīmi par šā rīkojuma 3.1. apakšpunktā minētajiem tiesību aprobežojumiem, kā arī par aizliegumu atsavināt nekustamo īpašumu un apgrūtināt to ar lietu tiesībām – hipotēku – bez ikreizēja Ministru kabineta lēmuma.

Ministru prezidente Laimdota Straujuma

Ekonomikas ministrs Vjačeslavs  Dombrovskis